stanford-oval/wikipedia huggingface dataset:
Desembarco del Granman kansallispuisto
Luonto

Desembarco del Granman kasvistoon kuuluu yhteensä 512 lajia, joista noin 60% on kotoperäisiä.
Alueen eläinlajeista peräti 90,9% matelijoista ja 85,7% sammakkoeläimistä on endeemisiä. Puistossa asuu myös monia uhanalaisia eläinlajeja, kuten manaatti ja kuubanviiriäiskyyhky.
Kansallispuiston vesissä on hyvin säilyneitä koralliriuttoja. Näissä kirkkaissa vesissä voi tavata valekarettikilpikonnia, liemikilpikonnia, karettikilpikonnia. Alueella on myös jättiläiskotiloyhdyskuntia.
Aiheesta muualla

Kuvia tai muita tiedostoja aiheesta Desembarco del Granman kansallispuisto Wikimedia Commonsissa
Desembarco del Granman kansallispuisto UNESCOn sivuilla (englanniksi) (ranskaksi)
I See Fire

| ”I See Fire” Ed Sheeran |
| --- | --- | --- |

Singlen tiedot
 Albumilta: X & Hobitti – Smaugin autioittama maa
 Äänitetty : 2013
 Julkaistu: 5. marraskuuta 2013
 Formaatti: digitaalinen lataus
 Tekijä(t): Ed Sheeran, Charlie Milner
 Tuottaja(t): Ed Sheeran
 Tyylilaji: folk
 Kesto: 05.00
 Levy-yhtiö: WaterTower Music, Decca
Ed Sheeranin muut singlet
| ”Old School Love” 2013 | ”I See Fire” 2013 | ”Sing” 2014 |
I See Fire  on Ed Sheeranin kappale. Se tehtiin vuonna 2013 ensi-iltansa saaneen elokuvan Hobitti – Smaugin autioittama maa soundtrackia varten. Kappale on julkaistu myös osana Sheeranin oman, vuonna 2014 julkaistun albumin X deluxe-versiota.
Aiheesta muualla

Kappaleen musiikkivideo YouTubessa
Högbyn piiri

Högbyn piiri voi tarkoittaa seuraavia Ruotsin piirejä:
Högbyn piiri (Itä-Götanmaa), piiri Mjölbyn kunnassa
Högbyn piiri (Öölanti), piiri Borgholmin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Högbyn piiri”, voi hakea sivunnimihaulla, laajalla sivunnimihaulla tai tekstihaulla.
Hirssisarannoki

| Hirssisarannoki |
| --- | --- |
 Hirssisarannokea hirssisaran emitähkässä
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Nokisienet Ustilaginomycotina
Luokka::  Varsinaiset nokisienet Ustilaginomycetes
Lahko::  Ustilaginales
Heimo::  Anthracoideaceae
Suku::  Pullakkonoet Anthracoidea
Laji::  paniceae
Kaksiosainen nimi
 Anthracoidea paniceae  Kukkonen 
Infobox OKNimi-testi OK: 
Hirssisarannoki (Anthracoidea paniceae) on pullakkonokien (Anthracoidea) sukuun kuuluva nokisienilaji. Hirssisarannoen ensisijainen isäntäkasvilaji on hirssisara (Carex panicea), mutta se voi loisia myös vaaleasaralla (Carex livida) sekä tuppisaralla (Carex vaginata). Hirssisarannoen on kuvannut tieteelle suomalainen Ilkka Kukkonen.
Hirssisarannoen itiöpesäkkeistöt eli sorukset sijaitsevat isäntäkasvin emikukkien sikiäimissä. Itiöpesäkkeistöt ovat kovia, mustia ja halkaisijaltaan 2–3 mm. Nuorina itiöpesäkkeistöt ovat kalvon sisällä, mutta itiöiden kypsyessä itiöpesäkkeistöjen kalvot repeävät auki ja kypsät itiöt leviävät jauhemaisena pölynä. Itiöt ovat tummanpunaruskeita ja niiden soluseinät ovat epäyhtenäisiä ja 1–2,5 µm paksuja.
Hirssisarannoen levinneisyysalue kattaa suurimman osan pohjoisesta pallonpuoliskosta. Levinneisyysalue ulottuu Euroopassa Espanjasta, Italiasta ja Romaniasta pohjoiseen, Iso-Britannia, Färsaaret ja Islanti mukaan lukien. Aasiassa levinneisyysalue kattaa koko Venäjän sekä Kiinan ja Pohjois-Amerikassa Yhdysvallat, Kanadan sekä Grönlannin.
Aiheesta muualla

Laji.fi: Hirssisarannoki (Anthracoidea paniceae)
Hypsilophodon

| Hypsilophodon |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Linnunlantioiset Ornithischia
Osalahko::  Ornithopoda
Heimo::  Hypsilophodontidae
Suku::  Hypsilophodon
Laji::  foxii
Kaksiosainen nimi
 Hypsilophodon foxii  Huxley,1869 
Katso myös
   Hypsilophodon Wikispeciesissä   Hypsilophodon Commonsissa 
Infobox OKNimi-testi OK: 
Hypsilophodon (”korkeaharjainen hammas”) oli pieni varhaisliitukaudella noin 120 miljoonaa vuotta sitten elänyt kasvinsyöjä. Hypsilophodon kasvoi 2,3 metriä pitkäksi ja painoi 50 kg. Sen fossiileja on löydetty Englannista, varsinkin Wightsaarelta sekä Espanjasta ja Yhdysvaltojen Etelä-Dakotasta. Hypsilophodon esiintyy myös Michael Crichtonin romaanissa Dinosauruspuisto.
Elintavat

Hypsilophodonilla oli pieni pää, jossa oli isot, tarkat silmät. Hampaat ja leuat olivat sopeutuneet hyvin kasvien hienontamiseen. Sillä oli noin 30 hammasta leuoissaan. Toisin kuin kehittyneemmillä ornitopodeilla kuten Dryosauruksella, Hypsilophodonilla oli sarveisnokassa ylähampaita. Hypsilophodon keräsi kasveja nokallaan, sulloi ne tilaviin poskipusseihinsa ja jauhoi ne hampaillaan. Eturaajat olivat lyhyet ja viisisormiset. Tylpissä sormissa sillä oli vahvat kynnet. Takaraajat olivat pitkät ja soveltuneet nopeaan juoksemiseen. Takaraajoissaan sillä oli neljä eteenpäin osoittavaa varvasta. Nivelsiteiden jäykistämä pitkä häntä toimi vastapainona eläimen juostessa. Suojautuakseen petoteropodeilta Hypsilophodon ei voinut tehdä muuta kuin paeta. Hypsilophodontidae-heimon dinosaurukset kuuluivat nopeimpiin kasvinsyöjiin, joten sen nopeus riitti karistamaan useimmat pedot kannoilta.
Useita Hypsilophodonin fossiileja on löydetty lähekkäin Wightsaarelta, joten ne ilmeisesti elivät laumassa. Ryhmässä ne olivat paremmassa turvassa pedoilta, sillä laumassa oli enemmän silmäpareja tarkkailemassa mahdollista vaaraa.
Löytäminen ja historia

Hypsilophodonin ensimmäiset jäännökset löydettiin vuonna 1849 Etelä-Englannista samoista Wealdenin kivikerrostumista kuin Iguanodon aiemmin. Luiden uskottiinkin kuuluneen nuorelle Iguanodonille. Myöhemmin englantilainen biologi Thomas Henry Huxley vakuuttui, että kyse oli uudesta suvusta ja nimesi sen hampaissa näkyvien harjanteiden mukaan vuonna 1869. Hän päätteli, että tämä pieni dinosaurus liikkui takaraajoillaan, vaikka siihen aikaan monet pitivät dinosauruksia kömpelöinä nelijalkaisina eläiminä.
Aluksi Hypsilophodonin luultiin elävän puissa, sillä sen isovarvas kuvattiin koukistuneeksi. Tällaisilla jaloilla se olisi pystynyt tarttumaan paremmin oksiin kiipeillessään. Varhaisissa rekonstruoinneissa Hypsilophodon kuvattiin puunoksalla istumassa kuten nykyiset puukengurut. Yli 100 vuotta uskottiin, että Hypsilophodon eli puissa. Vuonna 1974 paleontologi Peter Galton huomasi, ettei se pystynyt tarttumaan raajoillaan oksiin. Nykyisen käsityksen mukaan Hypsilophodonit liikkuivat maan päällä, johon niiden jalat soveltuivat paremmin.
Huhtamäen hölkkä

| Huhtamäen hölkkä Veltto Virtanen |
| --- | --- | --- |

Singlen tiedot
 Äänitetty : kevät 1990, Kemu-Studio
 Julkaistu: 1990
 Tyylilaji: rock
Veltto Virtasen muut singlet
|   | Huhtamäen hölkkä 1990 | Voitto on Suomen! 2007 |
Huhtamäen hölkkä on Veltto Virtasen kasettisingle, joka julkaistiin vuonna 1990. Alavuden kaupunki teetti sen vuoden 1990 juoksutapahtumaa varten, ja siitä on olemassa vain promokasetti.
Kasetissa on kiitokset Toivo Kuulalle alkufanfaarista.
Kappaleet

Kappaleet säveltänyt ja sanoittanut Veltto Virtanen sekä sovittanut Timo Ristilä ja Virtanen.
Kappaleet > A-puoli

Koninhammas kou-kou... (Huhtamäen hölkkä)
Ala uus!
Kappaleet > B-puoli

Koninhammas kou-kou... (Huhtamäen hölkkä)
Ala uus!
Tekijät

Virtanen, Ristilä, Vaaranmaa, Viljanen, (Juhani) Nisula – muusikot
A. Majaniemi – kansikuva
I Set My Friends On Fire

I Set My Friends On Fire (usein lyhennettynä ISMFOF) on yhdysvaltalainen post-hardcore-yhtye, jonka perustivat vuonna 2007 Matt Mehana ja Nabil Moo. Myöhemmin bändiin liitettiin vakituiseksi jäseneksi Chris Lent. Vuonna 2008 bändi äänitti ensimmäisen albuminsa "You Can't Spell Slaughter Without Laughter", joka julkaistiin Epitaph Recordsin kautta. I Set My Friends On Fire on ollut myös yhteistyössä YouTube-kaksikko Smoshin kanssa.
Jäsenet

Matt Mehana – laulu, koskettimet (2007–)
Nate Blasdell – laulu, taustalaulu, koskettimet (2014–)
Chris Thompson – rummu (2016–)
Connor Mitchener – basso (2016–)
Hector Bagnod  – rytmikitara (2017–)
Diskografia

I Set My Friends On Fire EP (2008)
You Can't Spell Slaughter Without Laughter (2008)
Astral Rejection (2011)
Caterpillar Sex (2014)
Häkinjärvi

| Häkinjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°31′18″N, 25°36′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskujoki:  Häkinjoki Kuorelampeen 
Järvinumero:  14.346.1.001
Mittaustietoja
Pinnankorkeus:  119,6 m  
Pituus:  1,7 km  
Leveys:  560 m  
Rantaviiva:  4,352 km  
Pinta-ala:  44,141 ha  
Tilavuus:  0,0016461 km³ 
Keskisyvyys:  3,73 m  
Suurin syvyys:  11,9 m  
Saaria:  ei saaria 
 fiHäkinjärvi 
Häkinjärvi  tai myös Kotajärvi  on Keski-Suomessa Uuraisissa Kangashäkin lähellä sijaitseva järvi.
Maantietoa

Järven pinta-ala on 44 hehtaaria, se on 1,7 kilometriä pitkä ja 550 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,6 miljoonaa kuutiometriä eli 0,0016 kuutiokilometriä. Sen keskisyvyys on 3,7 metriä ja suurin syvyys on 11,9 metriä. Sen rantaviivan pituus on 4,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Häkinjärven valuma-alueeseen (14.346) se kuuluu. Järven vedenpinnan korkeus on 119,6 metriä mpy.
Horst Wessel

Horst Wessel vuonna 1929.
Horst Wesselin hautajaiset, jotka Goebbels muokkasi propagandaspektaakkeliksi.
Horst Ludwig Wessel (9. lokakuuta 1907 Bielefeld, Saksa – 23. helmikuuta 1930 Berliini, Saksa) oli saksalainen kansallissosialisti ja SA-Sturmführer. Nuorena ammutusta Wesselistä tuli kansallissosialistisen liikkeen huomattavin marttyyri, ja hänen sanoittamansa Horst-Wessel-Lied toimi natsi-Saksan epävirallisena kansallislauluna.
Horst Wessel oli pastorin poika ja oikeustieteiden opiskelija. Hän liittyi kansallissosialistisen puolueen rynnäkköosasto Sturmabteilungiin (SA) Weimarin tasavallan viimeisinä päivinä. Rynnäkköosaston jäseniä, Sturmmänner (tai SA-Männer), kutsuttiin heidän puolueasujensa värin vuoksi ruskeapaidoksi. Wessel herätti Joseph Goebbelsin huomion. Tämä lähetti hänet Wieniin vuonna 1928 organisoimaan kansallissosialistista nuorisoliikettä.
Wesselin palattua Saksaan hänen väitetään järjestäneen hyökkäyksen erääseen kommunistien toimitilaan Berliinissä. Myöhemmin hänen väitetään joutuneen riitaan vuokraemäntänsä kanssa mahdollisesti maksamattomien vuokrien takia.[lähde? ] Vuokraemännän sanotaan kertoneen asiasta kommunisteille, jotka näkivät tässä mahdollisuuden kostoon. Kommunisti Ali Höhler ampui Wesseliä päähän, ja tämä kuoli sairaalassa muutamaa viikkoa myöhemmin. On väitetty,kenen mukaan? että Höhlerillä olisi lisäksi ollut henkilökohtaista kaunaa Wesselille naisasioista.
Wesselistä tehtiin kansallissosialistien marttyyri. Hän sai julkiset hautajaiset, joihin osallistui 30 000 ihmistä. Ruskeapaidat lauloivat hautajaisissa hänen muutamaa kuukautta aiemmin kirjoittamansa Horst-Wessel-Liedin, josta tuli myöhemmin kansallissosialistisen puolueen virallinen laulu ja myöhemmin natsi-Saksan toinen kansallislaulu.
Sodan jälkeen Horst Wesselin hauta päätyi osaksi Itä-Berliiniä. Hauta häpäistiin monta kertaa, ja hautakivi katosi. Vieressä sijaitseva Clara Wesselin hauta on saanut olla rauhassa.
Hanns Heinz Ewers kirjoitti Horst Wesselin elämäkerran Horst Wessel, eräs saksalainen kohtalo (WSOY, 1933), jonka suomensi Mika Waltari.
Horst Wesselin mukaan nimetty koulutuspurjelaiva vuonna 1936
Häkinlampi

| Häkinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°28′45″N, 25°47′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskuoja:  oja Löytölampeen 
Järvinumero:  14.333.1.018
Mittaustietoja
Pinnankorkeus:  127,5 m  
Pituus:  190 m  
Leveys:  120 m  
Rantaviiva:  0,505 km  
Pinta-ala:  1,401 ha  
Saaria:  ei saaria 
 fiHäkinlampi 
Häkinlampi  on Keski-Suomessa Laukaassa Valkolan lähellä sijaitseva lampi.
Maantietoa

Lammen pinta-ala on 1,4 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Peurungan valuma-alueeseen (14.333) se kuuluu. Lammen vedenpinnan korkeus on 127,5 metriä mpy.
Hirtshals

| Hirtshals |
| --- | --- |
 Majakka Hirtshalsissa
Valtio:  Tanska
Alue:  Pohjois-Jyllanti
Kunta:  Hjørring
Liitetty:  Hjørringiin 2007
Hallinto:  
 – Hallinnon tyyppi:  Entinen kunta
Väkiluku (2012):  6 140
 
 www.hirtshals.dk 
Infobox OKVirheellinen NIMI-arvo: 
Hirtshals on satamakaupunki Tanskan pohjoiskärjessä Vendsyssel-Thyn saarella, Pohjois-Jyllannissa. Kaupungin asukasluku on 6 140 (2012). Se oli aiemmin itsenäinen kunta, jossa oli 14 088 asukasta vuonna 2005.[lähde? ] Vuonna 2007 Hirtshals yhdistettiin Hjørringin kuntaan.
Hirtshalsissa on Pohjanmeri-museo, jonka yhteydessä on kurssikeskus. Pohjanmerimuseo on merkittävä matkailukohde, jossa on yksi Euroopan suurimmista yleisöakvaarioista. Akvaario on erikoistunut Pohjanmeren biotooppien esittelyyn ja sen yleisöaltaissa on 4,5 miljoonaa litraa vettä.
Hirtshalsista on lauttayhteys Color Linen lautoilla Osloon, Kristiansandiin ja Larvikiin. Toinen lauttayhtiö, Fjord Line hoitaa nykyään liikennettä Bergeniin ja Stavangeriin. Hirtshals on myös merkittävä kalasatama. Hiekkarantoineen ja lukemattomine vuokramökkeineen Hirtshals on suosittu lomailukohde, jossa käy etenkin norjalaisia ja saksalaisia turisteja.[lähde? ]
Hirtshalsista etelään johtava rautatie yhdistyy Hjørringin kaupungissa Aalborgin ja Frederikshavnin väliseen rataosuuteen.
Aiheesta muualla

Kuvia tai muita tiedostoja aiheesta Hirtshals Wikimedia Commonsissa
Cryptocarpus pyriformis

| Cryptocarpus pyriformis |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Ihmekukkakasvit Nyctaginaceae
Suku::  Cryptocarpus
Laji::  pyriformis
Kaksiosainen nimi
 Cryptocarpus pyriformis  Kunth 
Katso myös
   Cryptocarpus pyriformis Wikispeciesissä   Cryptocarpus pyriformis Commonsissa 
Infobox OKNimi-testi OK: 
Cryptocarpus pyriformis on ihmekukkakasvien heimoon kuuluva pensasmaisesti kasvava kasvilaji. Sitä tavataan Keski- ja Etelä-Amerikan rannikoilla ja kuivilla alangoilla.
Kuvaus

C. pyriformis on pystynä tai suikertavasti kasvava pensas. Sen varsi haarautuu useisiin oksiin, joissa on lyhyttä ja tahmeaa karvaa. Lehtiasento on vuorottainen, ja lehdet ovat puikeista herttamaisiin. Lehdet ovat noin 3–5 senttimetriä pitkä.
Kukat ovat tiiviissä huiskiloissa. Niiden verhiö on kellomainen ja väriltään valkoinen ja osin vihertävä. Heteitä on yleensä viisi. Hedelmä on päärynänmuotoinen pähkylä, joka on noin 1,5 millimetriä pitkä.
Levinneisyys ja elinympäristö

C. pyriformis kasvaa Amerikan mantereella Ecuadorissa, Perussa, Boliviassa ja Meksikon Oaxacan osavaltiossa sekä Galápagossaarilla. Sen elinympäristöä ovat rannikot ja kuivat alankoalueet.
Desecration

| Desecration Vallenfyre |
| --- | --- | --- |

EP-levyn tiedot
 Julkaistu: 2011
 Formaatti: 7"
 Tyylilaji: death metal
 Kesto: 08.40
 Levy-yhtiö: Imperium Productions
Vallenfyren muut julkaisut
|   | Desecration 2011 | A Fragile King 2011 |
Desecration on brittiläisen death metal -yhtye Vallenfyren EP-levy, joka julkaistiin vuonna 2011 levymerkillä Imperium Productions. Se julkaistiin rajoitettuna, sekä numeroituna 500 kappaleen painoksena.
Painokset:
1–111: vihreä
112–341: keltainen
342–500: musta
Kappaleet

A-puoli
Desecration – 05.05
B-puoli
Iconoclast – 03.35
Kokoonpano

Gregor Mackintosh – laulu, soolokitara
Hamish Hamilton Glencross – soolo- ja rytmikitara
Mully – rytmikitara
Scoot – basso
Adrian Erlandsson – rummut
Aiheesta muualla

Desecration Discogsissa. (englanniksi)
Albumi Desecration Encyclopaedia Metallum -sivustolla (englanniksi)
Denialismi

Denialismiksi on kutsuttu tilannetta, jossa väitteen mukaan henkilö kieltää asian, jonka esimerkiksi tiedeyhteisö kykenee todistamaan mm. toistettavin ja tilastollisesti merkitsevin mittaustuloksin. Käsitteen käyttäjien mukaan denialisti kieltää tosiasiat välttääkseen epämiellyttävän totuuden. Denialismissa retorisia väitteitä käyttämällä annetaan vaikutelma kiistasta asiassa, jossa ristiriitaa todellisuudessa ei ole. Päämääränä on naamioitua osaksi kriittistä tiedekeskustelua.
Esimerkkeinä on käytetty seuraavia: rokotteiden hyötyjen kyseenalaistaminen, HIV-infektion ja AIDSin yhteyden kiistäminen, tupakan vaarallisuuden kyseenalaistaminen ja kolesteroliskeptikot. Kreationismissa kiistetään evoluutio ja iänmääritykset. Ilmastoskeptikot eli ilmastodenialistit kiistävät ilmastonmuutoksen tai ihmisen sen syynä. Historialliset denialistit voivat kiistää esimerkiksi holokaustin, keskiajan, kuulennot tai syyskuun 11. päivän iskujen valtamedian käsityksen.
The Guardian -lehdessä amerikkalainen kirurgi Mark Hoofnagle luetteli ilmastodenialismin yhteydessä seuraavia denialistien käyttämiä tunnusmerkkejä:
Salaliitto – Vihjataan, että vastustajalla on piilotettuja vaikuttimia tai he ovat osana salaliittoa.
Väärä valikointi – Valitaan poikkeava arvosteleva tutkimus tukemaan ajatusta tai käytetään vanhentuneita, vääristyneitä ja kumottuja tutkimuksia tavoitteena antaa vaikutelma, että vastustaja perustaa käsityksensä heikkoon tutkimukseen.
Väärät asiantuntijat – Maksetaan alan asiantuntijoille, tai toisen alan asiantuntijoille, jotta saataisiin näyttöä tai uskottavuutta.
Liikkuvat maalitolpat – Kiistetään vastustajan tietylle väitteelle antama todistusaineisto ja vaaditaan jatkuvasti jotain toista (usein suurempaa) näyttöä. Eli ”kun pallo on potkaistu siirretäänkin maalitolppia maalintekoyrityksen torjumiseksi”.
Muita loogisia virhepäätelmiä – Tavallisesti denialistit käyttävät virheellistä analogiaa, seurauksiin vetoamista, olkinukkea tai savuverhoa.
Tieteen vapauteen kuuluu jatkuva tiedon etsiminen, uudelleenarviointi, teorioiden kehittäminen ja väitteleminen, joita ei lasketa denialismiksi.[lähde? ]
Aiheesta muualla

Aku Heinonen: Denialismi – se käyttökelpoinen ismi. Suomen kuvalehden blogit 6.1.2010.
Horst Stein

Horst Stein
Horst Walter Stein (2. toukokuuta 1928 Elberfeld – 27. heinäkuuta 2008) oli saksalainen kapellimestari. Hän opiskeli pianon- ja oboensoittoa sekä laulua Frankfurtissa. Hän jatkoi opintojaan Kölnissä ja sai myös sävellyksenopetusta Philpp Jarnachilta.
Stein tuli tunnetuksi mm. Max Regerin tulkinnoistaan. Hän toimi vuosina 1980–1985 Orchestre de la Suisse Romanden ja vuosina 1985–1996 Bambergin sinfoniaorkesterin ylikapellimestarina.
Cryptoclidus

| Cryptoclidus |
| --- | --- |
 Cryptocliduksen luuranko.
 Keskijurakausi 166–164 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Ylälahko::  †Sauropterygia
Lahko::  †Joutsenliskot Plesiosauria
Alalahko::  †Plesiosauroidea
Heimo::  †Cryptoclididae
Suku::  †Cryptoclidus  Seeley, 1892
Lajit
 †Cryptoclidus eurymerus (Phillips, 1871)  †Cryptoclidus richardsoni (Lydekker, 1889) 
Katso myös
   Cryptoclidus Wikispeciesissä   Cryptoclidus Commonsissa 
Infobox OKNimi-testi OK: 
Cryptoclidus (joskus virheellisesti Cryptocleidus) on keskijurakaudella elänyt joutsenliskosuku. Se oli noin neljä metriä pitkä. Sen aika jäykällä kaulalla oli mittaa 2 metriä ja sitä käytettiin kalanpyynnissä. Cryptocliduksen suussa oli noin 100 terävää ja neulamaista hammasta, jotka menivät lomittain ja muodostivat eräänlaisen vankilan, josta saalis ei päässyt pakoon. Sen fossiileja on löydetty Ranskasta, Englannista, Venäjältä ja Etelä-Amerikasta.
Populaarikulttuurissa

Cryptoclidus esiintyy sarjan Matkalla dinosaurusten kanssa kolmannessa osassa.
Aiheesta muualla

Encyclopedia of Life: Cryptoclidus (englanniksi)
Global Biodiversity Information Facility: Cryptoclidus (englanniksi)
Fossilworks: Cryptoclidus (Arkistoitu – Internet Archive) (englanniksi)
Devínska Kobyla

Devínska Kobyla
Bratislavan korkein kohta Devínska Kobyla.
| --- | --- |
Sijainti:  Bratislava, Slovakia
Vuoristo:  Pikku-Karpaatit
Korkeus merenpinnasta:  514 m
Prominenssi:  300  m 
Suojelualue:  Devínska Kobyla (d) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Devínska Kobyla on 514 metrin korkuinen vuori Slovakiassa. Se on Pikku-Karpaattien vuoriston ja Bratislavan kaupungin korkein kohta. Devínska Kobyla sijaitsee Devínska Nová Vesin, Devínin ja Dúbravkan alueiden rajalla. Vuori on ollut luonnonpuistona vuodesta 1965.
Devínska Kobylan alueelta on löydetty 234 sieni-, 110 jäkälä-, 100, sammal- ja 1 100 kasvilajia. Lounaisrinteellä on jäännöksiä vanhoista tammimetsistä.
Luonnonpuistossa sijaitsee neljän kilometrin mittainen opastettu luonnonpolku. Alueella on paleontologisesti yksi Slovakian mielenkiintoisimmista paikoista. Sandbergiksi kutsutusta paikasta on löytynyt fossiileja 14–16 miljoonaa vuotta vanhoista merieläimistä.
Aiheesta muualla

Kuvia tai muita tiedostoja aiheesta Devínska Kobyla Wikimedia Commonsissa
Högalidin piiri

| Högalidin piiri |
| --- | --- |
 Högalidskyrkan
 fiHögalidin piiri 
 59°19′05″N, 18°02′17″E 
Valtio:   Ruotsi
Maakunta:  Södermanland
Lääni:  Tukholman lääni
Kunta:  Tukholman kunta
Piirikoodi:  212099
Väestö
Väkiluku (2022):  31 797 
Högalidin piiri (ruots. Högalids distrikt) sijaitsee Tukholman kunnassa Ruotsissa. Se käsittää Södermalmin läntisimmän osan. Sen väkiluku on 31 797  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Tukholman kunnan piirit
Desecrate the Vile

| Desecrate the Vile Condemned |
| --- | --- | --- |

Studioalbumin tiedot
 Äänitetty : heinäkuu 2006, Redcrosby Studios, Fallbrook, Kalifornia
 Julkaistu: tammikuu 2007
 Tuottaja(t): Jeremy Craw
 Tyylilaji: brutaali death metal
 Kesto: 32.17
 Levy-yhtiö: Lacerated Enemy
Condemnedin muut julkaisut
|   | Desecrate the Vile 2007 | Realms of the Ungodly 2011 |
Desecrate the Vile on yhdysvaltalaisen brutaalin death metalin yhtyeen Condemnedin esikoisalbumi. Se julkaistiin vuonna 2007 levymerkillä Lacerated Enemy Records.
Vuonna 2008 Lacerated Enemy julkaisi albumista uusintapainoksen, joka sisältää Mass Burial -demon. Albumista julkaistiin kertaalleen uusintapainos vuonna 2012.
Kappaleet

Kaikki kappaleet sanoittanut Forrest Stedt.
Fixation on Suffering – 1.57
Subject to Infliction – 2.30
Descending into Extinction – 2.11
Impulsive Dismemberment – 2.37
Servants of Derangement – 2.22
Habitual Depravity – 1.51
Chapter of Defilement – 3.38
Mutilating the Inferior – 1.46
Internally Devoured – 1.52
Amputated Repugnance – 11.33
Kappaleet > Uudelleenjulkaisun bonuskappaleet

Habitual Depravity – 2.01
Subject to Infliction – 2.41
Burial – 2.18
Kokoonpano

| 0 | 1 | 2 |
| --- | --- | --- |
|  Yhtye Angel Ochoa – laulu  Steve Crow – kitara, logo, layout  Jerry Williams – kitara  Mario Pena – bassokitara  Forrest Stedt – rummut  |  Vierailevat muusikot Sam Townsley – laulu (kappale 7)  Shawn Whitaker – laulu (kappale 7)  Levi Fuselier – laulu (kappale 7)  |  Muut tekijät Jeremy Craw – tuottaja  Colin Davis – masteroija  Pär Olofsson – kansikuva  |
Aiheesta muualla

Albumi Desecrate the Vile Encyclopaedia Metallum -sivustolla (englanniksi)